lv tr lv en lv en en es fr lv lv lv lv lv lv lv lv lv lv lv lv lv lv lt lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv sv lv et nl lv fi fr lv fi nl lv fi nl lv lv lv en lv lv it lv ro lv en lv
Brīvdabas koncerti un drive-in kino Mārupē - Aula.lv pasākumu biļetes
KĀRLIS KAZĀKS, VĪRU KOPA "TREJASMENS" | FILMAS "DVĒSEĻU PUTENIS" SEANSS
Plkst. 19.00 līdz 21.00: Iesildošā daļa ar LAIMI RĀCENĀJU.
Plkst. 21.05: KĀRLIS KAZĀKS, solo programma
Apzināti dziesmas sācis rakstīt 14 gadu jaunumā. Muzicējis paša radītās Jelgavas grupās DullDoll un
Oceanfall. Neskatoties uz grupu nosaukumiem, dziesmas rakstījis tikai latviski.
Kopš 2007. gada izdevis albumus “Uz manām plaukstām”, “16 stundas”, “Gultnes”, “un Viņa”, un
“Apspēlēts”. Ieraksti nekad nav bijuši pieejami tirdzniecības vietās – tie kompaktdiskos ir pieejami tikai
albuma atvēršanas koncertu apmeklētājiem. Albumus radījis kopā ar tādiem mūziķiem kā Juris Kroičs,
Gints Sola, Kaspars Tobis, Anete Kozlovska, Maija Ušča, Māris Bīmanis un citiem.
Paralēli radījis 2 šūpuļdziesmu albumus bērniem. Pirmo iedziedāja Līga Priede, savukārt otrais tika radīts,
lai pievērstu uzmanību tēviem “Tēti dzied šūpuļdziesmas”, kur Kazāka radītās dziesmiņas iedziedājuši
tēvi- Andris Keišs, Jānis Vimba, Jānis Jubalts u.c.
Plkst. 21:50: TAUTAS MŪZIKAS KOPA "TREJASMENS"
Tautas mūzikas kopa „Trejasmens” dibināta 2000. gadā. Grupas repertuāra pamatā ir senās karavīru dziesmas. Četru vīru vokālu papildina tradicionālie mūzikas instrumenti (celma bungas, stabules, dūdas, kokle, vargāns). 20 gadu darbības laikā ierakstīti divi studijas albumi: „Trejasmens” (Lauska, 2009) un "No ropažnieku dzīves" (Lauska, 2016).
Viesturs - vokāls, stabule
Emīls - vokāls, mandolīna
Eduards - vokāls, bungas
Andrejs - vokāls, bungas, dūdas
Plkst. 22:15 Seansa sākums
Vēsturiska kara drāma pēc strēlnieka Aleksandra Grīna romāna motīviem ved 100 gadus senā pagātnē. Sešpadsmitgadīgais Artūrs dodas strēlniekos un kopā ar draugiem cīnās par brīvību – pat tad, kad neviens nezina, kurā pusē tā meklējama. Saviļņojošais stāsts ļauj skatītājam pieaugt kopā ar Artūru un jaundibināto Latvijas valsti, vērojot dzīvi ierakumos zēna acīm, pašaizliedzīgi stājoties pretī ienaidniekam, meklējot īstu mīlestību un mācoties novērtēt brīvības cenu.
Saulrieta koncerti un drive-in kino notiek katru trešdienu un piektdienu visas vasaras  garumā! Tas nav tikai kino - tā ir aizbēgšana no satiksmes un trokšņiem, iespēja baudīt lielisku atmosfēru, krāšņu saulrietu, dzīvo mūziku un īpaši izvēlētu filmu. Saulrieta koncerti un drive-in kino ir kā viena vakara mini-festivāls ar īpašu atmosfēru.
Saglabājot īsta brīvdabas kino trādīcijas, kas aizgūtas Atlantijas okeāna viņā pusē, apmeklētājiem uz savas ādas sniegta iespēja izdzīvot brīvdabas kino burvību tā visspēcīgākajā esence - pārdomāta filmu izvēle, saglabāts projekciju princips, skaņas apraide FM diapozonā, vakara konferencjē un daudzi citi pārsteigumi.
KAS JĀIEVĒRO, APMEKLĒJOT PASĀKUMU:
Pircējs, iegādājoties biļeti, apliecina, ka ir iepazinies un piekrīt Pasākuma iekšējās kārtības noteikumiem.
Līdz ar pasākuma biļešu iegādi apmeklētājs piekrīt, ka Saulrieta koncertu un Drive-in kino Mārupē laikā viņš var tikt fotografēts un filmēts un viņa attēls var tikt izmantots komerciālos un reklāmas nolūkos bez atlīdzības izmaksas.
Pasākuma teritorijā ir tiesības atrasties tikai personām, kurām ir derīgā pasākuma apmeklējuma biļete. Derīgu biļešu īpašniekiem ir tiesības atrasties pasākuma teritorijā tā darbības laikā tad, ja tiek ievēroti pasākuma noteikumi.
Saulrieta koncerti un Drive-in kino seansi notiek divreiz nedēļā laika posmā no plkst. 20.00 līdz 24.00, pasākuma norises vieta: „Ežiņi,” Mārupes novads, Mārupe, LV-2167.
Vienas pamata biļetes cena ir 10 EUR, papildu biļete vienai personai vecumā no 12 gadiem 9 EUR, bērnu biļete vienai personai vecuma posmā no 7 līdz 12 g. vecumam 6 EUR.
Koncertu un kino seansu atļauts skatīties, atrodoties vieglajā transportlīdzeklī, ar kuru apmeklētājs ieradies. Transportlīdzeklī drīkst atrasties ne vairāk kā divi skatītāji, izņemot personas, kas dzīvo vienā mājsaimniecībā vai vecāks un viņa nepilngadīgie bērni, ja viņi nedzīvo vienā mājsaimniecībā. Pasākuma laikā logu drīkst atvērt tikai vēdināšanas režīmā. Atvērtā tipa virsbūves vieglajiem transportlīdzekļiem pasākuma teritorijā jumtam jābūt ar nolaistu jumtu.
Lai ievērotu savstarpējās distancēšanās noteikumus Ārkārtējās situācijas laikā, pasākuma apmeklētājiem, kas ierodas pasākuma teritorijā, ir stingri aizliegts izkāpt no transportlīdzekļa, izņemot gadījumus, kad nepieciešams apmeklēt sanitāro mezglu.
Izkāpt no transportlīdzekļa būs iespējams veselības problēmu gadījumā. Šajā gadījumā apmeklētājam ir jāievēro Ministru kabineta noteiktie sociālās (fiziskās) distancēšanās un epidemioloģiskās drošības pasākumi.
Pasākuma norises vietā būs aizliegta pārtikas un dzērienu tirdzniecība un nebūs pieejami ārējie pārtikas piegādātāji.
Neparedzētu apstākļu dēļ Organizators var lūgt pasākuma apmeklētājus pamest pasākuma teritoriju.
Elektroniskās biļetes koncerta un seansa apmeklējumiem iespējams iegādāties vietnēs www.saulrietakoncerti.lv un www.aula.lv, norises vietā biļetes nepārdod.
Elektroniskās biļetes jāiegādājas iepriekš. Ierodoties pasākuma teritorijā, tās jāuzrāda elektroniski vai drukātā formā.
Pasākumā demonstrētās filmas tiks atskaņotas oriģinālvalodā ar subtitriem latviešu valodā. Filmas skaņa tiks translēta FM radio diapazonā 87,6 megahercu frekvencē. Pirms ierašanās pasākumā, apmeklētājs apliecina, ka ir iepazinies ar šo informāciju un transportlīdzeklis, ar kuru tiek apmeklēts pasākums, spēj nodrošināt skaņas uztveršanu.
Pēc pasākuma beigām, apmeklētājiem jāatstāj teritorija, ievērojot pasākuma teritorijā esošo darbinieku norādījumus. Pasākuma teritorijā maksimālais atļautais braukšanas ātrums ir 10km/h.
Pasākuma apmeklētājiem jāievēro Latvijas Republikā noteiktie Ceļu satiksmes noteikumi.
Pasākuma teritorijā aizliegts stāvēt transportlīdzekļiem ar iedarbinātu motoru ilgāk par piecām minūtēm, izņemot gadījumus, kad apmeklētājs vēlas atstāt pasākuma teritoriju un apkārtējo apstākļu dēļ ir spiests neievērot šo noteikumu.
Pasākuma norises laikā apmeklētājiem nav atļauts izmantot transportlīdzekļa ārējās apgaismes ierīces un skaņas signālu, izņemot gadījumus, kad tas nepieciešams Ceļu satiksmes drošībai un gadījumus pasākuma starplaikos, kad pasākuma Organizators ir aicinājis uz šādu rīcību.
Pasākuma laikā stingri aizliegts smēķēt, lietot alkoholu un narkotiskās vielas. Pasākuma teritorijā aizliegts piesārņot apkārtējo vidi, aiz sevis atstājot ēdiena fasējumu vai citus sadzīves gružus.
Pasākuma laikā aizliegts filmēt, fotografēt vai publiski izplatīt filmas saturu.
Pasākuma organizators patur tiesības atcelt pasākumu gadījumā, ja uz pasākumu biļetes nav iegādājies minimālais skatītāju skaits.
Vietu un biļešu skaits vienā pasākumā ir ierobežots.
Teritorija transporta iebraukšanai tiek atvērta stundu pirms pasākuma.
Ārkārtējas situācijas gadījumā, apmeklētājam jāpamet pasākuma teritorija, ievērojot pasākuma teritorijā esošo koordinatoru norādījumi. Nepārvaramas varas gadījumā pasākums tiks pārtraukts, par to apmeklētājus brīdinot FM radio diapazonā 87,6 megahercu frekvencē.
Pasākuma Organizators pieļauj biļešu atmaksu tikai gadījumā, ja pasākums nav noticis vai ir atcelts.
Manhetenas starptautiskais īsfilmu festivāls 2022 - 30.09.
Manhetenas starptautiskais īsfilmu festivāls 2022 - 01.10.
Manhetenas starptautiskais īsfilmu festivāls 2022 - 02.10., plkst. 12.30
Seko līdzi Aulas jaunumiem
Visi Mūzika Sports Festivāli Humors Online Ģimenei Aktīvā atpūta Kursi Video kursi
Privātuma politika Biļešu iegādes noteikumi Kontakti un rekvizīti Par mums Pasākumu arhīvs
© 2022 Aula Events SIA. Visas tiesības aizsargātas. Mājaslapa: Graftik